
Serbările din lanuar, cu prilejul aniversării Unirii, 
aŭ scos la iveală o mulțime de tapte neaşteptate, care 
însă fireşte, trebuie să bucure pe oricine că doreşte 
adevărate virtuţi să răsară în mijlocul poporului nostru. 

Aceste serbări, pe care oficialitatea nu le-a voit, care 
“sui făcut în ciuda oficialității şi cu toate că oficia- 
litatea le voiă doar în anume chip, aŭ dovedit şi prin stă- 
ruința cu care publicul de pretutindeni a descoperit 
şi a aclamat pe, adevărații făptuitori ai Unirii, pe care 
deci nu se învoiă so recunoască ca o mişcare națională 
cu caracter anonim, aŭ dovedit existenta unei con- 
ştiinţe romăneşti, unui spirit public romănesc, ceia 
„ce e începutul unei. adevărate opinii publice şi, cu 
"opinie publică, întrun popor bine înzestrat cum e al 
nostru, se poate ajunge departe, mult mai departe de 
cum sar fi ajuns fără opinie publică, prin activitatea 
monotonă a politicianilor de meserie. 

Serbările din lanuar aŭ dovedit însă încă un lucru : 
înnainte de dinsele sar fi crezut că Rominii sînt un 
popor nerecunoscător, că ei se deosebesc chiar prin 
nerecunoştință fată de toate celelalte neamuri ale Eu- 
. ropei,—în rindul întăiii fireşte fată de neamurile apu- 
' sene; care aŭ un adevărat cult fată de trecut şi o 

adîncă admiraţie şi adevărată recunoştinţă fată de eroif 
lor naţionali. Mergeti oriunde în Italia, şi în cel mai 
mic centru veţi găsi pomeniti în chipuri de marmură 
pe acel cari aŭ intemeiat Statul italian de astăzi: în rindul 
intăiti pe cavalerescul rege, gata să riște totul pentru! 
țara sa, pe Victor-Emanuel; în al doilea rind pe Ga- 
ribaldi, spada fulgerătoare a revoluţiei prin. care sa 
făurit Statul italian, în al treilea rind pe Cavour, 
mintea acelei revoluţii întemeietoare de un singur 
Stat pentru o singură națiune. Veţi mai vedea iarăși 
pe zidul palatelor saii caselor cu înfăţişare mai mo- 
destă tăblițe de marmură care amintesc trecerea prin 
oraşul acela a cutării personalităţi hotăritoare în viaţa 
poporului italian, ori, şi maï dese ori, naşterea în acel 
oraş, petrecerea mai îndelungată în cuprinsul lui a 
unor oameni cari aŭ avut un rol de căpetenie în dez- 
voltarea natieï italiene şi culturii cu care ea se 
mindreşte. 

La noi, fie şi în cel d'intăiii oraş al Romăniei, -ìn 
Bucureşti, ati căuta în zădar astfel de statui şi astfel 
de tăblițe comemorative; în schimb pe strada care sar 
putea numi aleia statuilor în Capitala României, veți 
vedea un Mihai Viteazul de bronz — cit puterea de 
recunoştinţă a vremurilor cîrd a fost comandat în străi- 
nătate —, aşezat între doi înnoitori ai culturii noastre 7 
între Lazăr şi Eliade Rădulescu, amindoi în înfăţişarea 
unor predicatori ai crezului cultural. — Mai departe 
o uriaşă aglomeratie de basoreliefuri — în aceste baso- 
reliefuri se poate vedea şi chipul regelui Carol, regele 
nostru de astăzi — de chipuri alegorice, şi peste care 
stăpineşte o figură: figura lui lon Brătianu, care poate 
fi privit doar în însuşire simbolică, cuprinzind în el 
pe toţi tovarăşii săi de muncă, între cari unii aŭ fost 
mai mari decit el, precum alții aŭ putut fi maï mici 
decît dinsul. Încă mai departe, aşezat comod întrun 
scaun, ca şi cum n'ar fi fost revoluţionar tot aşa de 
avintat ca ṣi Brătianu cu gestul săii larg, stă C. A. 
Rosetti şi încă mai deparțe un fost primar al Bucu- 
reştilor, făcut din bronz, în proporții foarte mari, 
Pache Protopopescu, arată cea din urmă formă a re- 
cunoștinței naționale. j 

O statuie a lui Cuza-Vodă, întemeietorul Romănie! 

de astăzi, o statuie a lui Kogălniceanu, teoreticianul 
mişcării de regenerare, o statuie a lut Alecsandri, cel 
maï mare, maï-senin poet al neamului din vremile tre- 
cute, o statuie a lui Eminescu, cel mai original spirit 
“care a îmbogăţit poesia românească, chiar o statuie 
a lui Ştefan-cel-Mare, cel mai împărătesc dintre Domnii 
noştri, ati căuta în zădar însă în Bucureşti astăzi. 
Aceastălaltă aleie de statui există numai în datoria 
noastră a tuturora, datorie neîndeplinită şi în idealul 
-generatiilor viitoare, ideal pe care ele vor şti să-l în- 
deplinească. 


Sar zice deci că neamul nostru e un neam de ne- 
recunoscători, că el a uitat fapta bună făcută în fo- 
losul săii. Eï bine, aplausele acelea unanime, cu atita 
„căldură şi sinceritate, care aŭ răsunat pretutindeni 
cind Saii pomenit numele lui Cuza-Vodă şi al lui Ko- 
gălniceanu, cînd chipul lor a apărut, fie şi în formă 
naivă, — aceasta dovedeşte că poporul romănesc, dacă 
nu oficialitatea romănească, poate să dovedească re- 
„cunoştinţă faţă de făcătorii lui de bine. 


Am venit să vă arăt ca istoric — şi istoricii sint mai 
scrupuloşi în proclamarea unei credințe privitoare la 
epocele, la personalitățile şi la evenimentele trecutului 
fiindcă se aşteaptă în chip firese ca vorba lor să 
atragă mai multă răspundere,—am venit să vă arăt, 
pe temeiul mărturisirilor contimporane şi, în genere, 
pe temeiul cunostintelor istorice ce se pot avea astăzi, 
că entusiasmul din timpul serbărilor Unirii, că recu- 
noştința pentru Cuza-Vodă şi pentru colaboratorii săi, 
nu sint răŭ aşezate de lumea romănească de astăzi, 
«că ei sint vrednici în adevăr de uriaşa popularitate 
de care se bucură mai ales amintirea celui dintăiu 
Domn al Romăniei Unite. 

Căci, orice ar fi zis acei cari, tot într'o lună de 
Februar, acum mai puţin de 50 de ani de zile, l-au 
răsturnat printrun miserabil complot militar al unor 

ofiţeri uitători de datoria lor, oricît ar fi anunţat co- 
respondentul bucureştean al «Gazetei Transilvaniei» 
că Saşii din Braşov aveai drept să vorbească în [oaia 
lor de «mişcare generală cu famure», că «pe stra- 
dele Bucurestilor miliția şi poporul cu cocarde şi cu 
lamure umblă în sus şi în jos», că cînnaintea pala- 
tului, mulțime de oameni cu flamure şi prapuri umblă 
cu strigăte» — rămine ca singur fapt adevărat că de 
la începutul pănă la sfirsitul Domniei sale, scurtă în 
zile şi bogată în fapte, Guza-Vodă a fost iubit de lo- 
cuitorii Bucurestilor, de acest popor pe care corespon- 
denţii şi martorii. interesati îl arată ca pornit de minie 
împotriva lui, că el a fost iubit încă din clipa cind, 
"cu şepte ani înnainte de ziua chiar a răsturnării, el 
intra în Bucureşti, primit cum niciodată Domn romin 
nu fusese primit în acest oraş, sămănat cu flori şi ìn- 
timpinat cu zimbete, salutat cu strigătele de bucurie 
ale tuturor, — şi nu maï puţin ale femeilor, pănă la 
cele mai înnalte doamne din cea maï bună societate, 
Pănă în ultimele zile de stăpinire Cuza-Vodă a tost 
un om iubit. 

Mai iubit chiar decit cele mai mari chipuri din tre- 
cutul nostru. Ce să mai vorbim de Traian bătrinul, 
de care nu putem spune dacă a făcut bine sau răi 
aducîndu-ne aici, dar care în orice cas a stricat ros- 
turile celor mai vechi locuitori a: acestui pămînt şi 
căruia, de la atita -depărtare de vreme, noi nu-i putem 
vorbi în limba noastră, pe care el nu ar putea-o în- 
țelege, şi nu sintem în stare a-i vorbi în limba lui, 
pe care nu toti dintre noi o cunosc! Dar iată, în vre- 
muri mai apropiate de ale noastre strălucitul războinice 
Mihai Viteazul, cu cei cîţiva ani de furtunoasă stä- 
pinire ai lui, a dispărut fără urmă în ceia ce priveşte 
amintirea poporului ; gloria lui nu mai încălzeşte astăzi 
pe nimeni din cei de jos; pe cit îl stim noi de bine 
şi ne inspirăm de isprava lui, pe atit nu-l cunoaşte: 
de loc mulțimea. Un altul, mai vechii! şi mai mare 
decit Mihai, acel Ștefan-cel-Mare, care nu sa făcut 
vinovat faţă de neamul săi prin apăsarea straturilor 
de jos ale naţiunii; Ștefan-cel-Mare e amintit doar 
ca începător al tuturor lucrurilor vechi. Ale lui sìnt- 
toate ruinele ; ale lui toate cimpiile de lupte; ale lui 


| 


toate podurile dărimate şi toate cetăţile i în ruine,—dar 
iubire poporală nu se îndreaptă spre dinsul. Pe lingă 
această admiraţie către un erou ajuns acum fabulos în 


“amintirea neamului, din polrivă iubire se îndreaptă. 


către Cuza-Vodă, iubire pentru dezrobirea  teranilor, 
fără îndoială, iubire pentru înnapoiarea către patane 
a teritoriului naţional usurpat în largă parte de călu- 
gării greci ; iubire, în ceia ce ne priveşte pe noi, pen- 
tru demnitatea cu care a represintat țara, pe care el 
a întemeiat-o unitar şi solid aşa cum a liinţat pe urmă. 
Dar în ceia ce priveşte poporul, iubirea aceasta are 
alte explicații şi de aceste explicaţii trebuie să fie vorba 
întăi : 


Ni-a plăcut nouă totdeauna, în toate vremile, de 


\ oamenii frumoşi, şi Cuza-Vodă a fost om frumos. Ca 


"om frumos se înfățișează pe scena istorică si în fru- 


museta lui bărbătească dispare. Ardelenii, Ungureni, 


tari -aŭ văzut trecind prin „Braşov, Oradea- Mare, şi 
cari pomenesc, în Februar si Martie 1866, de fata “lui 
senină, ca şi cum nu sar fi săvirşit de aşa puţină 
vreme un monstruos atentat împotriva situaţiei sale 
de Suveran, — şi aceştia aŭ fost influentati de “frumu- 
seța aceste! figuri. Ca om frumos sa dus din viață, 
avind abia 53 de ani, sa dus pe neaşteptate în cursul 
uriei călătorii pentru însănătoşare, de la Florenta la 
Heidelberg, de unde n'a mai ieşit. Parcă e bine că sa 
dus atunci; un Cuza bătrin, un Cuza tirindu-şi bă- 
trinețile pănă astăzi, un Cuza împovărat de multe de- 


depţii şi, cine ştie, poate aplecat către unele concesii, 


un Cuza amărit şi dezgustat, saŭ cuprins de durerea 
faptelor istoriei noastre contimporane, un astfel de 
Cuza, trăind încă cu desilusiile şi năcazul lui în mij- 
bcul nostru, ar strica acea splendidă figură de mìn- 
dru ostaş, 

"În toate timpurile ni-aii plăcut Domnii frumoşi ; 
dacă Bogdan, fiul lui Ştefan-cel-Mare, nu sa uitat bine 
cu amândoi ochii, baŭ poreclit imediat: «orbul» și 
Moldovenii nu sau luptat ati pentru dinsul; dacă 
Petru Schiopul, a: care Tirolesii, în mijlocul cărora 
Sa adăpostit, nu l-aŭ simţit a. fi şchiop . niciodată, vor- 
bind doar de greutatea lui în a merge călare, dacă 

deci Petru Şchiopu alignia putin cu piciorul, îndată 
i Sa alipit calificativul acesta de batjocură, şi în tot 
cursul Domnie! sale lumea a primit cu cea mai mare 
bucurie domnişori tineri şi frumoşi, veniţi cu Cazaci 
de dincolo de Nistru. 
r~ Frumos trebuia să fie cel dintăiiu Domn al Principa- 
| telor-unite. Toată lumea a prețuit această frumuseţă, și 
| nu e deci de mirare dacă şi el, om fiind, — şi nici- 
odată nu a avut pretenţia să fie sfint, ca detractoriă 
lui, în privinţa sfințeniel cărora se pot manifesta oare- , 
care reserve —, Sa lăsat ispitit de vraja a doï ochi 
frumoși, doi ochi frumoşi veşnic aceiași, pe cari nu 
i-a schimbat deci, cum schimbă alţii, cari aŭ ajuns pe 
urmă nişte aşa de aspri critici al acestei singure gre- 
geli a caracterului săi. paul 

Ceia ce plăcea la Cuza-Vodă nu era însă numai fru- 
museta, chiar şi frumuseta energică ce şede bine 
unui bărbat; plăcea cavalerismul său: un cavalerism 
care se vădeşte în figura saca şi în toate gesturile, și 
cuvintele sale. Amintiti-vă fata lui deschisă, luminaţă 
de doi ochi care nu cuprind nici trufie, nică făţărnicie, 
nici şiretenie. Amintiţi-vă de cuvintările lui — vestita 
cuvintare, de pildă, pe care a îndreptat-o într'o anume 
clipă împotriva Mitropolitului Moldovei Sofronie, care, 
conştient de drepturile Bisericii sale, nu voiă să în: 
găduie anume măsuri ale Guvernului impotriva el: 
numele Domnului a fost suprimat din rugăciunile pu; 
blice, şi atunci Domnul, cu prilejul recepțiunii de Anu 
Noii, sa îndreptat către Mitropolit amintindu-i cu 
francheță crudă, că, dacă personal el nu pretinde să 
fie rugat Dumnezeii pentru dinsul de Mitropolit, câ 
şef al Statului, el are şi dreptul şi datoria de a im- 
pune aceasta în cuprinsul stăpinirit sale. Și, cum ştiţi, 
Vodă n'a părăsit acest punct de vedere, iar Mitropo- 
litul, rar Mitropolit, ca pe vremea aceia, nevoind să 
primească acest punct de vedere, sa exilat de bună 

voie în singurătatea unei mănăstiri, unde moartea l-a - 
găsit în curind. | 

Sincer şi frane în gindul şi în vorba sà, necruțind 
pe nimeni şi, pe de altă parte, nedespreţuind pe ni- 
meni, Cuza- Vodă, deprins a spune adevărul cu curaj, 
a cisticat iubirea tuturor, chiar a celor cari puteau fi 
mustrati de dinsul prin această libertate cavalerească 
a limbagiului său. Căci èl n'a cruțat pe nimeni, nică 
chiar pe cutare tînăr, mai tirziu rector al Universităţii 
din Bucureşti, clădită de dinsul, care abia întors din 
străinătate, arhitect cu reputaţie mare, se invrednicise, 
înnaintea legii cumulului şi prin urmare în propor- 
tie mai mică decit după legea cumulului, de un mare 
număr de slujbe şi care, la presintarea sa, Domnului, 
fu apostrofat de dinsul cu aceste cuvinte: «tu eşti acela 
care măninci şepte chite ?» (pite, pîni). Vorbele aces- 
tea aveai rost, se răspindiau în toate straturile so- 
ciale; lumea primia în unele casuri lectii de morală, 
de demnitate, de patriotism, de iubire de neam, în acea 
formă glumeată, primia învățături de înțelepciune, şi 
astfel Stăpinitorul avea asupra terii o necontenită ac- 
țiune îndreptătoare. Generaţiile următoare îşi aduc 
aminte de asemenea lucruri şi de aceia îl iubesc încă 
pe Domnul care ştia să vorbească fiecăruia, nu după 
rangul săii saii folosul pe care îl putea trage de la 
dinsul, ci după munca pe care o. cheltuise, după pri- 
ceperea pe care o dovedise, după valoarea morală à 
actelor sale şi a persoanei sale. i 


IV. 


A maï lost iubit Cuza-Vodă pănă la fanatism — un 
fanatism care se păstrează şi pănă astăzi — pentru 
vitejia luj. Căci a fost fără îndoială un viteaz, unul 
din cei mai buni viteji: niciodată nu i-a păsat de 
dinsul, de tronul săii, de sănătatea sa, de viaţa şi chiar 
de reputăția sa. Tara era țotul pentru dinsul, tara pe 
care a întemeiat-o, pe care a ştiut să o represinte cu 
demnitate şi pe care a putut s'o părăsească fără blestem. 
Astfel de viteji nu se formează prin niciun exemplu 
şi nicio lectură : ei se nasc. Ferice de tara care ajunge 
să-i aibă în fruntea sa, căci, altfel, viteazul vegetează 
fără folos pentru dînsa -într'o situație care-l împie- 

decă de a avea înriurirea binetăcătoare asupra mer- 
sului poporului său! Om fără frică, dar nu lără pre- 
vedere; fără cruţare de sine, dar nu tără grija teri, 
Cuza a meritat astfel pe deplin, şi în această privință, 
recunoştinţa 'contimporanilor săi, 'ca şi a celor cari aŭ 
venit după dinsul. 


Şi l-aŭ iubit cu toţii şi pentru popularitatea sa. Din 
vechi vremuri, aşa sintem noi deprinşi, fiind un neam 
nobil şi născut pentru libertate, să vorbim de-a dreptul 
cu stăpinitorii nostri. Domnii de odinioară primiau pe 
oricine şi judecaŭ după obiceiul pămîntului şi după înțe- 
lepciunea lor ceasuri întregi judecăţile supuşilor pănă 
la cei din urmă, cari aveaii bucurie, chiar dacă pierdeaŭ 
procesul, că aŭ avut judecata înnaintea Măriei Sale. 
De sigur că astăzi lucrurile sau schimbat şi ce se 
putea atunci, nu se maï poate în zilele noastre. Pe cìt e 
posibil însă, ca să se capete inimile Rominilor, trebuie 
să se apropie cineva de dinşii, să trăiască în mijlocul 
lor, trebuie să arăte că i-í drag de dinșii şi are încredere 
în eï. Aşa a fost Alexandru lon I-iii ca Domn romin. 
Acum câteva săptămîni, am avut cinstea de a fi primit 
în audiență de nobila şi sfinta femeie care a păstrat 
cu mai multă credință amintirea lui, de Maria Sa 
Doamna Elena, şi, vorbindu-mi despre popularitatea de 
care se bucura răposatul ei sot, îmi vorbia cam în cu- 
vintele acestea: Lui Cuza-Vodă nu-i plăcea pompa şi 
strălucirea ; se amesteca bucuros în mulțime; de cite 
ori nu i-am spus: păzeşte-te, poti întimpina pe un 
nebun care să tragă asupra ta; de ce să nu te fereşti? 
lar el răspundea, cu un gest care voiă să spuie: ei, ce 
mare pagubă! De la începutul pănă la sfirşitul Domniei 
sale, a fost văzut oriunde, de oricine. Sa apropiat fără 
trufie şi de cei maï mici şi a avut urechea deschisă 
pentru plingerile lor. El n'a scăzut prin aceasta, dar 
i-a înnălțat pe ei, căci oamenii se innalță “totdeauna 
prin acea superioară virtute a iubirii şi recunoştinței 
către cei mai mari, cari aŭ dovedit tragere de inimă 
şi bunătate fată de dingi. 


lată de ce a fost iubit Cuza-Vodă. 


Şi, atunci, este aplecat cineva să se întrebe; dacă a 
fost iubit pentru acestea, de ce lovitura de la 11 Fe- 
bruar, de ce izbinda ei, de ce acea presupusă bu- 
curie a poporului, de ce acea primire din partea oștirii 
a situaţiei celei nouă, de ce acea nevrednică- izgonire, 
acel sfirsit urit al unei frumoase şi mari Domnii? 

Să întrebăm întăiii pe duşmani, pe autorii mişcării 
din 44 Februar, pe acei cari maŭ întimpinat nicio îm- 
potrivire şi cari totuşi n'aii putut să-şi stăpinească 


patima, cîntind bucuria unui triumf cistigat cu aşa de 

puţină primejdie şi aşa de putine jertfe. 


lată proclamația Guvernului provisoriu, alcătuit din 


generalul Golescu, pe care. liberalii munteni din 1859 | 

nădăjduiseră să-l facă Domn, şi care nu putuse privi 
cu mulțămire suirea în Scaun a unui Moldovean care 
nu era socotit printre cei dintăiii ai generaţiei 
sale,— din d. D. Sturdza, «în absența lui Lascar Ca- 
targiu», din nenorocitul colonel Haralambie, care şi-a 
rupt sabia de trădător şi a părăsit îndată rangurile 
armatei, proclamaţie contrasemnată de miniştrii: Ton 
Ghica, Dimitrie. Ghica, Ion Cantacuzino, P. Mavrogheni, 
C. A. Rosetti, acelaşi Dimitrie Sturdza, şi trădătorul 
maior Leca. Ea spune că: «din nenorocire v’ati înşelat 
în alegerea Domnului chemat în capul naţiunii ; anarhia 


‘si corupţiunea, călcarea legilor, desconsiderarea terii 


în lăuntru şi în afară, risipirea averii naționale eraŭ 
principiile care conduceaii acest Guvern vinovat». Se 
pomeneşte de: «cupa plină a răbdărei naţiunii», de 
soldaţi cari sai arătat «demni de strămoșii lor», de 
un «patriotism la înnălţimea situației», ba chiar,— cine 
ar putea crede? — de «onoare»: 


Iată circulara ministrului Ghica, din care se află 
«aclamaţiunea “orășenilor Capitalei, dreptul redobindit 
«cu entusiastică veselie, sfirşitul suferințelor noastre 
«celor mari». $ 


lată declaratia făcută de Guvern în Cameră, în 


Camera aleasă de Alexandru loan l-iŭù, în -servila Ca- 
meră care-l aplandase de atitea ori, si care l-a sacri- 
ficat lără un tremur de înduioşare, fără cel mai mie 
semn de părere de rău. După depunerea aşa-numi- 
tului «act de abdicare», se arată că Domnul, «fostul 
Domn al Principatelor Unite Romine, a recunoscut 
în sfirsit că abdicarea sa a fost cerută de către na- 
tiune», că «poporul întreg al Capitalei a dorit, a cerut, 
a efectuat şi a salutat cu entusiasm această abdicare», 
care «corespunde voinţei naţiunii, atit de des şi de so- 
lemn exprimate». 


lată competenta părere a eroicului maior Leca, 
cel care, după „mărturisirea tovarășilor săi, ca spart 
una din ușile Palatului naţiunii» si a descoperit — 


„că cine il poftia să intre acolo la miezul nopţii, 


e calea hotilor ? — «spectacolul ce se presinta ìn- 
t p 


inaintea poporului şi a ostaşilor, fie şi un spectacol 


de iubire vinovată», care nu privia, la urma urmelor, 
decit pe o singură persoană, care şi-a înnăbuşit du- 


rerea şi a iertat de mult, ridicîndu-se astfel pănă la 
„acea înnălţime de sfintenie care o deosebeşte astăzi 


printre toate femeile neamului nostru. Lecă declară 
că: «Actul ce am făcut, este un fapt istorie şi vină- 
torilor li va răminea o glorie eternă pentru devota- 
mentul ce aŭ avut către patrie», căci ei doar «prin spirit 
de disciplină si ordine», care era «o fală a lor», zădăr- 
nicise grozava trădare ce se pregătia şi cu care era 
să se facă din tara noastră o a doua Polonie. Pare 
că aceşti oameni, cari dăduseră năvală la saltarele 
Domnului, war fi luat la dinşii toate actele lui şi nu 
le-ar fi tinut pănă. mai ieri, în păstrarea d-lui 
Sturdza, atitea zeci de ani, pentru ca în urmă să ajungă 
la aceiași părere pe care de la început o exprimase 
ironie Domnul izgonit: că pot cerceta cît vreaii în 
hirtiile acelea fără a găsi nici cea mai mică urmă de 
acțiune împotriva intereselor patriei şi ale neamului. - 

Acestea sint deci părerile lui Leca, acel Leca, atunci 
ministru de Război, care crezuse că face o deosebită 
parore generalului Chazal, ministru de Războiii al 

elgiei, de unde. era să se aducă noul Domn Filip de 
Flandra (care habar n'avea de această cinste şi a trăit 


și a murit fără cea mai mică părere. de rău că nu 
sa bucurat de Tronul oferit de mina conspiratorilor 
militari), acătindu-i că «armata romină îl însărcinează 
a transmite» nu ştii ce sentiment de frăție fată de 
armata belgiană şi căruia i sa răspuns de Chazal, 
dindu-i o lecţie pe care poate na simtit-o, că «multă- 
meste Excelenței Sale pentru sentimentele de simpatie», 
fără a se pomeni însă de acea vitează armată romînă, 
în numele căreia vorbise noul ministru de Războii. 


VI. 


Să venim acuma la presa romină din anul 1866, 
presă romînă putin represintată din maï multe motive, 
și din acela că pe atunci Evreii nu creaii o opinie 
publică în sens naţionalist, ba — Doamne iartă-mă — 
și în, sens cuzist, prin foile lor, menite să înnalțe pe 
unul fără dreptate, să scadă pe alţii fără cuviință; 
dar trebuie să o spunem şi din causa măsurilor . pe 
care Cuza-Vodă le luase împotriva ziarelor. Făcuse 
„bine saŭ răii ? Din punctul de vedere al libertăţii presei, 
| din punctul de vedere al Drepturilor Omului, fără în- 
” doială o grea vinovăţie; din punctul de vedere însă al 
bunei orientări a cetăţenilor cu privire la afacerile Sta- 
tului, făcuse bine Cuza-Vodă atunci cînd pusese pic- 
deci răspindiril neadevărului şi calomniei pe calea 
coloanelor zilnice ale ziarelor. 


Astfel Moldova n'avea niciun ziar afară de cel oficial, 
iar în Muntenia, adecă în Bucureşti, era «Rominul» lui 
C. A. Rosetti, duşmanul hotărit al Domnului, impotriva 
căruia întrebuinta toate mijloacele, uneltind, înnaintea 
oricui, conspirația militară. Era şi «Trompeta Carpa- 
tilor» a lui Boliac, care, după ce primise din partea lui 
Cuza atitea daruri în mina întinsă, apucase cu aceiaşi 
mină vindută condeiul pentru a terfeli amintirea per- 
sonalităţii şi a Domniei binefăcătorului său.” 


La aceste ziare, la triumfalele lor articole de fond 
după 11 Februar 1866, să ne coborim, stăpinindu-ni 


t 

|| care însă tot-el ìl salutase din partea Muntenilor, atunci 

un dezgust firesc pentru ca să învăţăm pănă unde se 
“poate coborî neîntelegerea şi miselia. 
cRominul» apare din noii a doua zi după detro- 


narea Domnitorului, şi, întrun articol de fond, se pune . 
să judece toate faptele săvirşite de la 1848, revolutia. 


lui Rosetti însuşi, pănă la 1866: «ziua de 1/,, Iunie 
inseamnă pentru Romănia ruperea din noi a lanțurilor 
şi reluarea libertății». Eraŭ vremuri bune atunci: 
„îmnăbuşirea revoluţiei li-a început emigrația ; aŭ luptat 
| din noi pentru «Homănia», care în 1857 se ridica de 


> 


Unirea. Lui Rosetti nu-i plăcea alesul din Ianuar, pe 


| iznoavă, deşi «palidă foarte». Peste doi ani se săvîrşi 

"cînd Cuza era numai Domn al Moldoveï-Acum iată ce 


spune cu privire la dinsul: «Alegerea făcută la Iași 

“n'a fost nemerită : comitetul pigmeilor a învins co- 
| mitetul urieşilor». Piemeii,- adecă Cuza-Vodă și Ko- 
gălniceanu ; uriaşii : Rosetti împreună cu cei mai miti 
decit dinsul! 
| Se spune, maï departe, că noul Domn mavea «edu- 
| catie, cunoştinţe şi idei». Cuza, precum se ştie, se 
| cobora dintro familie mare moldovenească, mai mare 
decit ramura Roseteştilor din care venia scriitorul 
cca rînduri. El primise crestere îna”ijită la Paris 
(jude Rosetti n'a luat diplomă maï mare decât diploma 
| lui Cuza, şi, în sfirşit, a nu avea «idei» înseamnă: a 
"libera pe țerani, a secularisa averile mănăstireşti, a 
\ċrea România și a-l asigura viață în lume. Cuza, ur- 
imează Rosetti mai departe, robise Tara, şi scriitorul 
enumeră : «felurite răpiri şi robiri de tot felul, ce în- 
durase pănă în curs de cinci ani» pănă la lovitura de 
Stat — făcută, cum se ştie, pentru a strivi resistenta 
unei Camere care nu voiă împroprietărirea țeranilor 
Şi, prin urmare, existenţa reală a Romăniei —, care lo- 
vitură de Stat este pentru dinsul uciderea deplină a 
tuturor libertăţilor. De aic* înnainte Domnul tiran cade 
în «delipul viţiului», catăcind pe rind libertatea indivi- 
duală, onoarea, proprietatea de tot felul, averea fie- 
căruia în parte precum! şi cea comună, familia chiar». 
Sa ajuns, spune el cu groază, culegind toate amintirile 
sale istorice, la o spaimă ca acea din anul o mie pentru 

Apuseni. Cuza «a desconsiderat naţia în ochii tuturor 


popoarelor şi ni-a dus astfel în ajun de a fi şterşi ca . 


natie din barta Europei», care «ne meprisa» şi doria 
să ne distrugă «spre a nu molipsi aierul prin corupțiunea 
noastră». Palatul Domnesc ajunsese pătat de «ruşine» 
şi de «scirbă», un «mormint al tutulor viţiilor». 
Era firesc deci ca un număr de tineri să se puie 
pe lucru: cițiva, din cei mai aleşi prin sentimente, 
prin educaţie şi prin familiile lor «convocară pe. cel 
mai cunoscuţi dintre bărbaţii noştri politici». Era să 
se ajungă astfel la o grozavă revoliiţie, totuşi «atit 
de sublimă». Un grup de ofițeri patriotiti, si maï 
ales foarte respectuoşi de jurămîntul lor şi de- da- 


toria lor de ostaşi, ofițeri «bravi şi patrioți», spune Ro- 


setti însuşi, adică: Haralambie Leca, căpitanul Cos- 
tescu, Vasiliu (Pilat) Lipoianu şi colonelul Creţulescu. 


„Ei se hotărăsc a răsturna pe Domn năvălind noaptea 


în iatacul săi ca să constate dacă are sau ba bune 


moravuri în viața privată. Adevărat că unii găsesc 
această procedare puţin potrivită cu ceia ce a fost 
totdeauna, simțul sufletesc deosebitor al unei armate 
cu tradiții de onoare. Rosetti se grăbeşte însă să ne 
asigure, «opinia acestei foi în privinta datoriei unui 
militar se ştie că nu e cea anume admisă de oştire 
permanentă» şi, de altminteri, unul din tinerii aceia, 
Blaremberg, a luat asupră-şi să dovedească aceasta 
maï limpede decit ziua «cu aceia agerime ce caracte- 
riză pe acest june». 


lată acum şi Boliac. Pentru el, 11 Februar inseamnă 
că «sa comis gonirea persoanei providenţiale care n'a 
trăit decit septe ani împliniţi». Cum se vede, eleganța 


şi Slimpeziciunea tormei sint la înnălțimea sentimen- 


telor, de loialism şi credință care însullețesc pe scriitor. 


El se grăbeşte să ni spună de ce sa făcut răstur- 


narea: «Alexandru Cuza, suveranul de şepte ani al 


Homăniei» nu putea să rămiie fără co abdicare generală 


a tuturor Rominilor din Romănia liberă de senti- 
mentul lor de cetățeni, de libertate, de moralitate, de 


pudoare. Statul căzuse cu totul întrun idiotismo. 


Cuza este pentru dinsul ca «viermele de zăpadă» găsit 

în cunoştinţele sale de istorie naturală «care ar fi 
avut însuşirea de a îngheţa orice se aproprie de dinsul ; 
saŭ chiar fabuloasa vrăjitoare, Circea Siciliana, care 
preface pe cei ce se apropie de dinsa în «fiinte imunde» 
(el se grăbeşte de altfel—gîndindu-se că lumea nu poate 
uita ce se intimplase cu o zi înnainte, că a fost şi el 
printre aceste «fiinţe imunde»). «Am fost amăgiţi de o 
potrivă trebuie să ni iertăm unul altuia». Şi se gră- 
beşte, de aitminteri să curățe pe toţi curtesanil des- 
creditaţi ai Circeei de păcatul lor, lăsînd pe unul singur 
împovărat cu dinsul. Acest ome Mihail Kogălniceanu, 
căci iată e spune Boliac despre dinsul: «ministru al 
acestui Domn, propriu şi etern, nu rămîne decit numai 
ministrul Kogălniceanu». O fi spus-o în ce sens o fi 
vrut el; noi păstrăm declaraţia însă în sensul nostru 
care este şi sensul judecății definitive al istoriei. Da, 
adevăratul -ministru «propriu şi etern» al acestul . 
Domn a fost Mihail Kogălniceanu ! 

«Motorul morbului national sa expulsat precum se 
expulsă o măsea stricată de mina abilă a unui den- 
tist». Sa pătruns de ofițerii unei armate, pe care Bo- 
liac o laudă pentru «decisiunea, spontaneitatea, va- 
loarea şi precisiunea» în cimundul cabinet de tăvä- 
lire» pentru a se căuta «Suveranul somnoros». Și cu ce 
bucurie spune gazetarul cum acesta sa coborit din 
pat, sa crăzimat de uşă spre resistență, pentru a fi 
apoi împinsă uşa peste dinsul de forţele destepte ale 
conspiraţilor». Cu o lipsă de cel mai elementar cava- 
Jerism, cu o obrăznicie de simbriaş revoltat, în cău- 
tarea altei simbrii de la un stăpîn noŭ, Boliac îndrăz- 
neşte a pomeni de acea privelişte a iatacului domnesc 
pe care Rosetti păruse că voieşte să o cruţe cetito- 
rilor, declarînd că «lasă cortina». Acestălalt ziarist vor- 
beste crud despre ceia ce i se pare lui a fi ruşinea 
vieţii Domnului detronat şi, ca un contrast fată de 
umilința persoanei al: cărui rost nu era la palat, el 
"înfăţişează actul de eroism al acelui ofiţer trădător 
care şi-a întins spatele pentru a se iscăli pe el actul 
de abdicare făcut gata şi adus în buzunarul conspira- 
torilor. Ar fi păcat să nu cităm chiar cuvintele lui 
Boliac : cîn lipsă de masă, unul din conjurați îşi plecă 
spetele, şi se iscăli pe 'dinsele uşurarea patriei». 


PEN DES 


Este vorba apoi de «imnul maiestos de salvare 
către Creatore» de «rogaţionea locotenintelui ponti- 
ficelui primat al României», care «păşia cu înfricoşată 
maiestate», de proclamația Guvernului provisoriu «sor- 
bită cu aviditate şi fericire», şi, de odată, acest om 
care mavea fanatismul, nici îngustimea de vederi a lui 
Rosetti, se lămureşte asupra ticăloşiei pe care o săvirşia. 
Faptele mari ale Domniei încheiate printr'o crimă 
i se ivesc înnaintea ochilor, acele fapte mari pe care 
le lăudase prosa gazetarului şi le slăvise versurile poe- 
tului. Ticăloşia în care cădea din frică şi interes în 
această clipă i se vădi întreagă şi atunci—dînd exemplul 
altora, cari, mai tirziii, din situațiuni maï înnalte şi în 
vremuri. care puteai cuprinde o judecată cu mult mai 
senină —, el cearcă să facă o deosebire între omul, ur- 
mărit de blesteme în adăpostul său din Bucureşti, în 
drumul săii de pribeag pe «calea cea bătută de Domnii 
fugari», şi între acțiunea lui ca Domn. Mustrarea de 
cuget îi smulge mărturisiri ca acestea care răzbună 
pe deplin bunul simt şi sentimentele de dreptate de o 
potrivă jignite : «Cuza va ocupa singur mai multe pa- 
gini în istoria poporului romin decit toti ceilalți Domni 
ce i-aii preces: el şi-a dat tot bunul, şi națiunea îi va 
fi recunoscătoare pentru aceasta în perpetui». Şi el 
mintuie cu absurda teorie că «după ce se iea miere 
din fagure, albina trebuieşte gonită». 

Ca şi cum viaţa lui Cuza, iubirea lui, îngăduită saŭ 
neingăduită, patima lui, fie şi vinovată, ca şi cum a- 
ceată singură iubire în afară de căsnicie, ca şi cum 
aceasta ar putea interesa pe judecătorul unui Suveran, 
şi nu faptele pe care le-a săvirşit! În acest chip de 
judecare, cel mai minunat regeal Franciei ar trebui să 
fie bunul sot, bunul părinte, bunul frate, bunul fiú, 
Ludovic al XVI-lea, care, împodobit cu toate însuşirile, 
blind ca un miel, simțitor ca o femeie, econom ca un 
negustor, a dus totuşi regalitatea francesă la peire, 


“țara la primejdie, iar nenorocitul lui cap, nevinovat de 


păcate ca ale lui Cuza, pe esafod. Dacă astăzi am avea 
să alegem între un «vicios» de felul lui Cuza şi între 
un bărbat model în viața sa privată cum a fost Lu- 
dovie al XVI-lea, sar găsi oare nebunul care să prefere 


"pe cel de al doilea celui dintăiii ? Căci doar. un su- 

veran nu se iea pentru el, ci se iea pentru tară ; ra- 
portul lui fată de dinsa e singurul raport care inte- 
resează, fără ca pentru aceasta să fie împiedecat mo- 
ralistul în dorinta, foarte firească, de a avea în același 
timp un înţelept și energic suveran și un om împo: 
dobit cu virtuţi între cei patru păreţi aï casei sale. 


` 


. VII. 


Deci acestea sint învinuirile care sai adus lui Cuza- 

„Vodă de duşmani: Că ar fi trădat tara, cind hirtiile 
Juïaŭ dovedit îndată monstruositatea aceste! bănuieli ; 

că ar fi atentat la libertatea publică, cînd știm unde 
ar fi adus acea libertate publică și unde a adus «tirania» 
lui; că ar fi desonorat Palatul trăind între zidurile 
lui viața, pe care i-o îngăduia şi ierta cine suferia mal 
mult de dinsa. 

Acestea aii fost capetele de acusare ale contimpo- 
ranilor, și acestea au fost reînnoite de cite ori a fost 
vorba de drepturile ce i se cuvin. E drept că acei 
care le Înnoiaŭ erai bărbaţi de o virtute nebănuită 
şi monogami de cele mai severe moravuri. 


Pentru ca să fim în măsură a judeca pe oameni . 
aşa cum aŭ fost, pentru ca să spălăm amintirea lui 
Alexandru loan I-iii de toate miserabilele clevetiri, să 
lăsăm să vorbească el; el în clipele acelea în tare 
oricine ar fi fost stăpinit de durere, de minie, de dez- | 
gust, de neincredere în viitorul terii care se arătase ` 
„aşa de nedreaptă în ceia ce priveşte pe unii şi aşa de 
nesimţitoare în ceia ce priveşte pe altii. 

Să nu uităm că puține ceasuri după detronare, Cuza- 
Vodă ar fi putut să iea puterea din noi : trădase doar un 
singur regiment şi un singur grup de ofițeri ; toate cele- 
lalte trupe şi corpul ofițeresc rămăseseră în inimă cu chi- 
pul Domnului lor. Un contimporan din aceşti ofițeri 
a mărturisit de curînd, întrun ziar din Iaşi, că i sai 
făcut lui Cuza propuneri formale de a se întoarce în 
Domnie şi răspunsul pe care el l-a dat din închisoarea 
sa provisorie lămureşte mai mult asupra energiei şi 

- laialităţii acestui caracter, decît orice judecată a isto- 
ricilor de mai tirziii. Ca Domn, a declarat Cuza-Vodă, 
ca represintant al autorităţii Statului şi al principiu- 
lui de suveranitate, el ar îi fost dator să spinzure în 
Piaţa Teatrului pe ofițerii călcători de credinţă, şi 
aceasta nu era aplecat să o facă. Fără îndoială este 
şi acesta un punct de vedere; un altul ar fi fost acela 
de a se întoarce fără a jertfi pe nimeni şi a. face din 
trădătorii cei mai împovăraţi de trădare sfetnicii săi 
ascultați, oamenii cari să-i stea în preajmă şi purtă- 
torii celor maï înnalte grade ale decoraţiilor create 
de dinsul. 

Nu vom vorbi de actul de abdicatie ; el sa adus lui 
Cuza-Vodă şi l-a iscălit pe spinarea acelui ofiter care d 
avut fericirea de a simţi. cum «se uşurează naţia». 

Amintind că noul Guvern a tost pe deplin întemeiat 
fostul: Domn cerea a nu i «se maï prelungi poprirea», 
şi el adăuga, vorbind generalului Golescu drept şi 
fără încunjur, fără năcaz şi fără părere de răi, cu 
seninătatea deplină a cugetului împăcat, cu conștiința li- 
niştită a omului ajuns la sfirsitul faptei sale: Ty 

«Dumneata ştii că principiul proclamat de Corpu- 
rile Statului a fost şi este telul miei, căci numai un i 

Principe străin, după a mea părere, poate chezăşui | 
viitorul României. | 

-~ «Socot de prisos a maï adăuga că, precum ca Print 
Domnitor al Romăniei am lucrat pururea pentru a fyi 
realisa această dorinţă, asemenea şi ca Prinţ romin |! 
nu voii conteni un minut de a face tot ce va atìrna 
de la mine pentru aceasta. | 

«Doresc, domnule: general, după împrejurările ur- | 
mate, a mă porni din țară cit ma! degrabă. 

«Să trăiască Romănia !» pere 

De acestea se interesa acum la plecare, precum, de 
acestea se interesase în cei septe ani plini de greutăţi şi 


muncă ai Domnie! sale primejduite. 


Şi, într'o convorbire cu Golescu, pe care îl chemă 
impreună cu Ion Ghica şi Rosetti, voind a privi în 
ochi pe acei cari cutezaii să privească la dinsul, el 

făcu declaraţia : că cine nu va susţinea noua ordine 
de lucruri, nu poate. fi decit un trădător. Între el şi 
între dinşii, spunea el mai departe, a fost o singură 
deosebire : «modul şi alegerea momentului». j 


Cu aceste cuvinte pe buze, plecă el din țară, la 13: 


Februar seara, escortat pină la rondul grădinii de la 
Sosea de Miniştrii de Războiii. şi de Interne, de colo- 
nelul Cornescu şi de căpitanul conjurat Costescu, de 
comisarul civil Anton Arion. Mai tirziu el a fost ales ca 
represintant în două rînduri, de Mehedinţeni, şi n'a găsit 
cu cale să aducă cu persoana sa germenii de nemul- 
stămire şi' turburare în țară. Făgăduielile pe care le 
făcuse solemn la 12 şi 13 Februar, aŭ fost astfel în- 
deplinițe de dinsul cu sfinţenie. 

Opinia publică, fără să ştie aceste lucruri, l-a simtit, 
“Este bine ca aceia cari le cunosc să-i dea sprijinul 
istoric de care ea are nevoie pentru a-şi legitimă ju- 
decăţile. sale. 

